Foto: Twitter/LFC «Liverpul» klubi Tiago Alkantara transferini rasman e’lon qildi. «Bavariya» safini tark etgan 29 yoshli ispaniyalik yarimhimoyachi Mersisayd klubi bilan uzoq yillik shartnoma imzolagan. Avvalroq, «Liverpul» Alkantara uchun Myunxen klubiga 20+5 million funt miqdoridagi transfer puli to‘lashi haqida xabar qilingan edi. Ma’lumot uchun, Tiago 2019/20 yilgi mavsumda «Bavariya» safida Bundesliga o‘yinlarida 24 o‘yinda 3ta golga mualliflik qilgan.